CELEX: 62020CN0189
Language: et
Date: 2020-05-05 00:00:00
Title: Kohtuasi C-189/20: Eelotsusetaotlus, mille on esitanud Oberster Gerichtshof (Austria) 5. mail 2020 – Laudamotion GmbH versus Verein für Konsumenteninformation

24.8.2020   
            
            
               ET
            
            
               Euroopa Liidu Teataja
            
            
               C 279/25
            
         
      Eelotsusetaotlus, mille on esitanud Oberster Gerichtshof (Austria) 5. mail 2020 – Laudamotion GmbH versus Verein für Konsumenteninformation
      (Kohtuasi C-189/20)
      (2020/C 279/35)
      Kohtumenetluse keel: saksa
      
         Eelotsusetaotluse esitanud kohus
      
      Oberster Gerichtshof
      
         Põhikohtuasja pooled
      
      
         Kassaator: Laudamotion GmbH
      
         Vastustaja kassatsioonimenetluses: Verein für Konsumenteninformation
      
         Eelotsuse küsimused
      
      
                  1.
               
               
                  Kas määruse (EL) nr 1215/2012 (1) sätteid, eelkõige artiklit 25, artikli 17 lõiget 3 ja artiklit 19 tuleb vajaduse korral ka artiklit 67 silmas pidades tõlgendada nii, et nendega on vastuolus rahvusvahelise kohtualluvuse kokkulepetes sisalduvate tingimuste ebaõiglase olemuse kontrollimine vastavalt direktiivile 93/13/EMÜ (2) või selle ülevõtmiseks vastu võetud riigisisestele õigusnormidele?
               
            
                  2.
               
               
                  Kas määruse (EL) nr 1215/2012 artikli 25 lõike 1 esimese lause lõpuosa („välja arvatud juhul, kui kõnealune kokkulepe on sisulise kehtivuse poolest asjaomase liikmesriigi õiguse kohaselt tühine“) tuleb tõlgendada nii, et see võimaldab – ka ühtlustatud õigusvaldkonnast kaugemale ulatuvat – sisulist kontrolli vastavalt selle liikmesriigi õigusele, mille kohtualluvuses on kokku lepitud?
               
            
                  3.
               
               
                  Kui vastus esimesele ja teisele küsimusele on eitav:
                  Kas direktiivi 93/13/EMÜ alusel teostatava ebaõigluse kontrolli puhul kohaldatavad riigisisesed õigusnormid, mis võeti vastu sama direktiivi ülevõtmiseks, tuleb kindlaks määrata selle liikmesriigi, mille kohtualluvuses kokku lepiti, õiguse või selle liikmesriigi, mille kohtusse pöörduti, lex causae järgi?
               
            
         (1)  Euroopa Parlamendi ja nõukogu 12. detsembri 2012. aasta määrus kohtualluvuse ning kohtuotsuste tunnustamise ja täitmise kohta tsiviil- ja kaubandusasjades (ELT 2012, L 351, lk 1).
      
         (2)  Nõukogu 5. aprilli 1993. aasta direktiiv ebaõiglaste tingimuste kohta tarbijalepingutes (EÜT 1993, L 95, lk 29; ELT eriväljaanne 15/12, lk 288).